На основу члана чл.48. став 3 Закона о запосленима у аутономним покрајинама и jeдиницама локалне самоуправе („Службени гласник РС", бр. 21/2016, 113/17, 95/2018, 113/17-др.закон, 95/18-др. закон, 86/19-др. закон и 157/2020-др. закон), члана 56. ст.1 Закона о локалној самоуправи (''Службени гласник РС'', број 129/2007, 83/2014 - други закон, 101/2016 - други закон и 47/2018), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008),

Општинско веће општине Гаџин Хан на 91. седници одржаној 17.фебруара 2023. године, доноси

**Р Е Ш Е Њ Е**

**I БИРА СЕ** Александар Ранђеловић дипломирани правник из Тасковића, општина Гаџин Хан, по јавном огласу за избор кандидата за начелника Општинске управе општине Гаџин Хан објављеном у огласним новинама Националне службе за запошљавање

„Послови“ дана 25. јануара 2023. године.

**II** Александар Ранђеловић дипломирани правник из Тасковића, општина Гаџин Хан, поставља за начелника општинске управе општине Гаџин Хан на период од пет година.

**III** Начелник општинске управе општине Гаџин Хан ступа на положај даном доношења решења о постављењу на положај.

**IV** Ово решење објавити на огласној табли и интернет презентацији општине Гаџин Хан**.**

**O б р а з л о ж е њ е**

Чланом 48. став 3. 3акона о запосленима у аутономним покрајинама и јединицама локалне самоуправе прописано је да у јединици локалне самоуправе и градској општини, положаји у смислу овог закона, су радна места начелника градске, односно општинске управе и њихових заменика.

На основу члана 56. став 1. Закона о локалној самоуправи, Начелника општинске управе, односно управе за поједине области поставља општинско веће, на основу јавног огласа, на пет година.

Одлуком општинског већа општине Гаџин Хан број 06-111-25/23-III oд 18.01.2023.год. формирана је комисија за спровођење јавног конкурса за попуњавање радног места „Начелник општинске управе“. Комисија је расписала јавни оглас дана 25.01.2023.године и исти је објављен у листу „Послови“ и на интернет страници општине Гаџин Хан.

До окончања рока за достављање пријава приспела је једино пријава Александра Ранђеловића, дипл.правника, из Тасковића. У даљем поступку комисија је утврдила да именовани испуњава услове за избор за начелника општинске управе општине Гаџин Хан и комисија је дана 14.02.2023.године доставила општинском већу обавештење о избору кандитата за постављeње на положај начелника општинске управе општине Гаџин Хан.

На основу свега наведеног општинско веће општине Гаџин Хан доноси Решење о постављењу Александра Ранђеловић, дипломираног правника из Тасковића, за начелника општинске управе општине Гаџин Хан, на пет година.

**УПУТСТВО О ПРАВНОМ СРЕДСТВУ:** Против решења о постављењу на положај начелника општинске управе општине Гаџин Хан жалба није допуштена, али се може покренути управни спор пред Управним судом у року од 30 дана од дана достављања решења.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Гаџином Хану, дана 17. фебруара 2023. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Милисав Филиповић